Diari Oficial de la Generalitat Valenciana


Sumari del DOGV 10629, del 14-02-2025 (2025/2425)

ORDE 3/2025, de 10 de febrer, de la Conselleria d’Educació, Cultura, Universitats i Ocupació, per la qual es deroguen seixanta-quatre ordes de bases reguladores de subvencions d’este departament.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2025/02/10/3/dof/vci/html**

### Dades del document

Número de DOGV
:   10166

Data del DOGV
:   14-02-2025

Secció del DOGV
:   I. DISPOSICIONS GENERALS

Número del document
:   2025/2425

CVE
:   JHII-N-2823-0853

Data del document
:   10-02-2025

Organisme emissor
:   Conselleria d'Educació, Cultura, Universitats i Ocupació

Tipus de document
:   Ordre

Anàlisi jurídica

 Descriptors 

:   * educació
    * ajuda pública
    * educació artística
    * cooperativa
    * sistema documental
    * museu
    * producció cinematogràfica
    * indústria cinematogràfica
    * legislació
    * sindicat
    * jove
    * administració local
    * creació d'ocupació
    * indústria hotelera
    * aturat
    * manteniment de l'ocupació
    * atur
    * política d'ocupació
    * inserció professional
    * mercat laboral
    * arxiu
    * patrimoni cultural
    * protecció del patrimoni
    * indústria cultural
    * espectacles
    * creació artística

PREÀMBUL

El Decret llei 7/2024, de 9 de juliol, del Consell, de simplificació administrativa de la Generalitat, va donar una nova redacció a l’article 165.1 de la Llei 1/2015, de 6 de febrer, d’hisenda pública, del sector públic instrumental i de subvencions, que manté l’actual Llei 6/2024, de 5 de desembre, de la Generalitat, de simplificació administrativa, i disposava que quan les bases reguladores de subvencions prevegen un contingut normatiu que desplegue o complemente una llei sectorial o una norma comunitària, tindran naturalesa de disposició normativa de caràcter general i seran aprovades mitjançant una orde. A més, que la resta de les bases reguladores de subvencions tindran la naturalesa d’acte administratiu i s’aprovaran per una resolució de la persona titular de la conselleria competent per raó de la matèria, sense que els seus efectes puguen superar la vigència del pla estratègic de subvencions en el qual s’integre; en qualsevol cas, serà preceptiu l’informe de l’Advocacia i de la Intervenció Delegada.

La intensa activitat que té este departament en totes les seues matèries ha fet que s’haja regulat i, per tant, desenrotllat en els últims exercicis diverses ordes de bases reguladores, ordes que han conformat el marc legal de les línies de subvencions de concurrència competitiva assignades pressupostàriament a la Conselleria, en virtut de les seues competències atribuïdes i que han comportat les convocatòries corresponents.

El pas del temps ha anat mostrant com en alguns casos estes bases reguladores ja no conformen les necessitats que pretenien satisfer anteriorment, ja que estes necessitats han anat canviant amb el temps, fet que dificulta en alguns casos l’execució correcta dels objectius perseguits per les línies de subvenció aprovades en els pressupostos any rere any.

Atesa la modificació legislativa exposada supra, s’ha efectuat una anàlisi de les diferents ordes reguladores de concessió de subvencions vigents en l’àmbit competencial de la Conselleria d’Educació, Cultura, Universitats i Ocupació amb el propòsit de determinar quines d’estes poden mantindre íntegrament la vigència, i quines altres, per contra, requerixen una revisió per a millorar la regulació que contenen, així com l’eficiència i l’eficàcia de les accions de foment que preveuen.

D’acord amb el principi d’inderogabilitat singular, arreplegat en l’article 37 de la Llei 39/2015, d’1 d’octubre, del procediment administratiu comú de les administracions públiques, les ordes de bases no es podran modificar o derogar mitjançant bases reguladores aprovades com a actes administratius, això és, per resolució. Per tant, considerant necessari derogar ordes a fi de poder aprovar les noves resolucions de bases, s’ha d’aprovar esta orde derogatòria a través d’una disposició de caràcter general amb la tramitació requerida en la tramitació de les normes.

Així mateix, s’assumix que esta derogació ha de ser compatible amb el manteniment de l’aplicació d’eixes bases en els procediments de les convocatòries vinculades a estes, a fi d’evitar perjuís als interessos legítims de les persones que puguen resultar afectades i en garantia del principi de seguretat jurídica. Per això és necessari prevore expressament esta transitorietat, fet que es durà a terme a través de la corresponent disposició transitòria.

D’esta manera, a fi de generar nous marcs reguladors mitjançant la resolució respecte de certes subvencions, s’ha conclòs que és necessari derogar prèviament i com més prompte millor les ordes de bases reguladores, desglossades per a més comprensió per òrgan administratiu o entitat i ordenades cronològicament.

D’altra banda, en l’elaboració d’esta norma s’ha actuat d’acord amb els principis de necessitat, eficàcia, proporcionalitat, seguretat jurídica, transparència i eficiència, tal com establix l’article 129 de la Llei 39/2015, d’1 d’octubre, del procediment administratiu comú de les administracions públiques.

La necessitat de dictar esta norma queda justificada per la modificació legislativa efectuada pel Decret llei 7/2024, de 9 de juliol, del Consell, de simplificació administrativa de la Generalitat, en l’article 165.1 de la Llei 1/2015, de 6 de febrer, d’hisenda pública, del sector públic instrumental i de subvencions, així com les motivacions específiques que en alguna orde s’han detallat. S’atén la necessitat d’escometre els canvis jurídics necessaris per a continuar desenrotllant amb normalitat l’actuació subvencional d’esta conselleria en àmbits tan sensibles com els que constituïxen l’objecte de l’acció de foment de les subvencions les bases reguladores de les quals es deroguen i que afecten tot el nostre territori, i procurar millorar l’eficàcia i l’eficiència administrativa en la gestió d’estes matèries.

El principi de proporcionalitat es complix, ja que deroguen únicament les ordes vigents que, una vegada analitzades, necessiten una revisió per a millorar l’acció protectora i de foment en les matèries de competència d’este departament.

Quant al principi de seguretat jurídica, es constituïx precisament en un dels eixos d’esta orde, ja que es pretén precisament obtindre seguretat jurídica i solucionar la incertesa derivada de la reforma introduïda en la matèria pel Decret llei 7/2024. D’altra banda, la disposició transitòria de l’orde pretén, igualment, dotar de seguretat jurídica els procediments iniciats amb anterioritat a la seua entrada en vigor.

Quant a la transparència, s’han realitzat el tràmit de consulta pública prèvia i informació pública per a garantir la possibilitat que la ciutadania realitze les aportacions que considere pertinents respecte d’esta orde.

Per tot el que s’ha exposat, de conformitat amb el que establixen els articles 28.e, 37, 65 i 72 de la Llei 5/1983, de 30 de desembre, del Consell, i les competències atribuïdes en l’article 4 del Decret 166/2024, de 12 de novembre, del Consell, d’aprovació del Reglament orgànic i funcional de la Conselleria d’Educació, Cultura, Universitats i Ocupació, amb un informe previ de l’Advocacia General, i conforme amb el Consell Jurídic Consultiu de la Comunitat Valenciana,

ORDENE

*Article 1. Derogació d’ordes reguladores de bases de subvencions de la Direcció General de Centres Docents*

Orde 52/2016, de 16 de setembre, de la Conselleria d'Educació, Investigació, Cultura i Esport, per la qual s'aproven les bases reguladores de les ajudes econòmiques per a subvencionar els servicis complementaris de transport i menjador de l'alumnat dels centres específics d'Educació Especial de titularitat privada concertats i de titularitat de corporacions locals convinguts.

Orde 43/2021, de 9 de desembre, de la Conselleria d'Educació, Cultura i Esport, per la qual s'aproven les bases reguladores de concessió de les subvencions a escoles d'ensenyança artística no formal de Música i d'Arts Escèniques.

Orde 17/2023, d'1 de juny, de la Conselleria d'Educació, Cultura i Esport, per la qual s'aproven les bases reguladores de subvencions a conservatoris municipals, centres autoritzats i centres integrats d'ensenyances generals i ensenyances artístiques, elementals o professionals, de música i de dansa.

*Article 2. Derogació d’ordes reguladores de bases de subvencions de la Direcció General de Formació professional*

Orde 31/2022, de 13 de maig, de la Conselleria d’Educació, Cultura i Esport, per la qual s’aproven les bases reguladores de la concessió d’ajudes per a impartir programes formatius de qualificació bàsica.

Orde 35/2022, de 15 de juny, de la consellera d’Educació, Cultura i Esport, per la qual s’establixen les bases reguladores per a la concessió de subvencions per a incrementar l’accés d’alumnes a determinats cicles de Formació Professional.

Orde 5/2023, de 14 d’octubre, de la Conselleria d’Educació, Universitats i Ocupació, per la qual s’establixen les bases per a la concessió de subvencions a alumnat que curse Formació Professional en centres educatius sostinguts amb fons públics.

*Article 3. Derogació d’ordes reguladores de bases de subvencions de la Direcció General d’Innovació i Inclusió Educativa*

Orde 31/2016, de 4 de juliol, de la Conselleria d’Educació, Investigació, Cultura i Esport, es van aprovar les bases reguladores de les subvencions i assignacions econòmiques per a la realització de projectes d’investigació i innovació educativa en centres educatius no universitaris de la Comunitat Valenciana.

Orde 60/2016, de 23 de setembre, de la Conselleria d’Educació, Investigació, Cultura i Esport, per la qual s’aproven les bases reguladores de les subvencions destinades a accions, programes i materials educatius desenrotllats per entitats privades sense ànim de lucre de la Comunitat Valenciana.

Orde 33/2018, de 10 d’agost, de la Conselleria d’Educació, Investigació, Cultura i Esport, per la qual s’aproven les bases reguladores per a la concessió d’ajudes econòmiques en concepte de subvenció i d’hores addicionals de professorat dirigides a centres privats concertats per a dur a terme actuacions orientades a l’alumnat de compensació educativa, a la reducció de l’abandó escolar i altres actuacions o programes inclosos en el Pla d’actuació per a la millora.

Orde 25/2021, d’1 d’agost, de la Conselleria d’Educació, Cultura i Esports, per la qual s’establixen les bases reguladores de les subvencions destinades a municipis de la Comunitat Valenciana per a realitzar activitats extraescolars, complementàries, culturals i esportives dirigides a la seua població escolar entre tres i díhuit anys.

*Article 4. Derogació d’ordes reguladores de bases de subvencions de la Direcció General de Treball, Cooperativisme i Seguretat Laboral*

Orde 28/2016, de 28 de novembre, de la Conselleria d’Economia Sostenible, Sectors Productius, Comerç i Treball, per la qual s’establixen les bases reguladores per a la concessió de subvencions als sindicats i les organitzacions sindicals, en proporció a la seua representativitat, en l’àmbit de la Comunitat Valenciana.

Orde 11/2019, de 2 de desembre, de la Conselleria d’Economia Sostenible, Sectors Productius, Comerç i Treball, per la qual s’establixen les bases reguladores de determinades ajudes per al foment de les empreses cooperatives, les societats laborals i les empreses d’inserció, a la Comunitat Valenciana.

Orde 2/2020, de 27 de febrer, de la Conselleria d’Economia Sostenible, Sectors Productius, Comerç i Treball, per la qual s’aproven les bases reguladores per a la concessió de subvencions destinades a la promoció, el foment i la difusió de l’economia social a la Comunitat Valenciana.

Orde 7/2022, de 16 de juny, de la Conselleria d’Economia Sostenible, Sectors Productius, Comerç i Treball, per la qual s’aproven les bases reguladores del programa d’ajudes per a l’establiment d’incentius a la reducció de la jornada laboral a quatre dies o trenta-dos hores setmanals i a la millora de la productivitat en les empreses valencianes.

Orde 13/2022, de 15 de novembre, de la Conselleria d’Economia Sostenible, Sectors Productius, Comerç i Treball, per la qual s’aproven les bases reguladores del programa d’ajudes per a l’impuls dels delegats i les delegades, els supervisors i supervisores o els responsables territorials de prevenció de riscos laborals.

Orde 3/2023, de 15 de maig, de la Conselleria d’Economia Sostenible, Sectors Productius, Comerç i Treball, per la qual s’establixen les bases reguladores per a la concessió de subvencions en matèria de col·laboració institucional, a través d’accions sectorials i intersectorials mitjançant programes o actuacions en matèria de prevenció de riscos laborals a la Comunitat Valenciana.

*Article 5. Derogació d’ordes reguladores de bases de subvencions de Labora Servici Valencià d’Ocupació i Formació*

Orde 2/2016, de 20 de maig, de la Conselleria d’Economia Sostenible, Sectors Productius, Comerç i Treball, per la qual s’establixen les bases reguladores del programa de foment d’ocupació per a la contractació de persones jóvens qualificades (Avalem Jóvens), en el marc del Sistema Nacional de Garantia Juvenil.

Orde 7/2016, de 29 de juny, de la Conselleria d’Economia Sostenible, Sectors Productius, Comerç i Treball, per la qual s’aproven les bases reguladores del programa de foment d’ocupació per a la concessió de subvencions per la contractació de col·lectius vulnerables.

Orde 8/2016, de 7 de juliol, de la Conselleria d’Economia Sostenible, Sectors Productius, Comerç i Treball, per la qual s’establixen les bases reguladores per a la concessió de subvencions en el Programa d’iniciativa social en col·laboració amb corporacions locals de la Comunitat Valenciana.

Orde 12/2016, de 29 de juliol, de la Conselleria d’Economia Sostenible, Sectors Productius, Comerç i Treball, per la qual s’establixen les bases reguladores del programa de foment dels acords territorials en matèria d’ocupació i desenrotllament local a la Comunitat Valenciana.

Orde 7/2017, de 10 d’abril, de la Conselleria d’Economia Sostenible, Sectors Productius, Comerç i Treball, per la qual s’establixen les bases reguladores del programa d’incentius a la contractació de persones jóvens per entitats locals, en el marc del Sistema Nacional de Garantia Juvenil.

Orde 8/2017, de 20 d’abril, de la Conselleria d’Economia Sostenible, Sectors Productius, Comerç i Treball, per la qual s’aproven les bases reguladores de les subvencions destinades a la realització d’accions d’orientació laboral per a persones desocupades de llarga duració inscrites en el SERVEF.

Orde 10/2017, de 8 de maig, de la Conselleria d’Economia Sostenible, Sectors Productius, Comerç i Treball, per la qual es modifica l’Orde 8/2016, de 7 de juliol, de la Conselleria d’Economia Sostenible, Sectors Productius, Comerç i Treball, per la qual s’establixen les bases reguladores per a la concessió de subvencions en el Programa d’iniciativa social en col·laboració amb corporacions locals de la Comunitat Valenciana.

Orde 18/2017, de 28 de setembre, de la Conselleria d’Economia Sostenible, Sectors Productius, Comerç i Treball, per la qual s’establixen les bases reguladores del programa de foment de l’ocupació dirigida a la mamprenedoria.

Orde 8/2018, de 25 de juny, de la Conselleria d’Economia Sostenible, Sectors Productius, Comerç i Treball, per la qual s’aproven les bases reguladores del Programa de foment d’ocupació per a la contractació de persones jóvens qualificades (AVALEM JÓVENS), en el marc del Sistema Nacional de Garantia Juvenil.

Orde 9/2018, de 4 de juliol, de la Conselleria d’Economia Sostenible, Sectors Productius, Comerç i Treball, per la qual s’aproven les bases reguladores del Programa de foment d’ocupació per a la millora de les condicions laborals en el sector de l’hostaleria de la Comunitat Valenciana.

Orde 10/2018, de 12 de juliol, de la Conselleria d’Economia Sostenible, Sectors Productius, Comerç i Treball, per la qual s’aproven les bases reguladores del Programa de foment d’ocupació per a la contractació de persones pertanyents a col·lectius vulnerables.

Orde 12/2018, de 18 de juliol, de la Conselleria d’Economia Sostenible, Sectors Productius, Comerç i Treball, per la qual s’aproven les bases reguladores de les subvencions destinades a la realització d’accions d’intermediació laboral dirigides a persones demandants d’ocupació inscrites en els centres SERVEF d’ocupació.

Orde 7/2019, de 25 d’abril, de la Conselleria d’Economia Sostenible, Sectors Productius, Comerç i Treball, per la qual s’aproven les bases reguladores del Programa d’incentius a la contractació de persones desocupades per entitats locals de la Comunitat Valenciana, en el marc del Programa operatiu del Fons Social Europeu 2014-2020 de la Comunitat Valenciana (Avalem Experiència Plus).

Orde 1/2020, de 27 de febrer, de la Conselleria d’Economia Sostenible, Sectors Productius, Comerç i Treball, per la qual s’aproven les bases reguladores de les subvencions per a la realització d’itineraris d’inserció laboral per part d’entitats especialitzades en l’atenció a col·lectius amb especials dificultats d’integració en el mercat de treball (INTEGREM).

Orde 3/2020, de 7 de juliol, de la Conselleria d’Economia Sostenible, Sectors Productius, Comerç i Treball, per la qual es modifica l’Orde 7/2017, de 10 d’abril, de la Conselleria d’Economia Sostenible, Sectors Productius, Comerç i Treball, per la qual s’establixen les bases reguladores del Programa d’incentius a la contractació de persones jóvens per entitats locals, en el marc del Sistema Nacional de Garantia Juvenil.

Orde 3/2021, d’11 de juny, de la Conselleria d’Economia Sostenible, Sectors Productius, Comerç i Treball, per la qual s’aproven les bases reguladores de les subvencions destinades al manteniment de l’ocupació a la Comunitat Valenciana.

Orde 5/2024, de 16 de març, de la Conselleria d’Educació, Universitats i Ocupació, per la qual s’establixen les bases reguladores per a la concessió de subvencions públiques destinades a la creació o el manteniment de les unitats de suport a l’activitat professional en centres especials d’ocupació, com a mesura de foment de l’ocupació per a la inserció de persones amb discapacitat.

Orde 15/2024, de 5 de juliol, de la Conselleria d’Educació, Universitats i Ocupació, per la qual s’establixen les bases reguladores de les subvencions destinades a la integració sociolaboral de persones treballadores en situació d’exclusió social en empreses d’inserció i en empreses ordinàries de treball i s’atribuïx a les empreses d’inserció de la Comunitat Valenciana l’execució del servici de reintegració en el mercat laboral i la protecció i inclusió social de grups vulnerables (persones en situació d’exclusió social o en risc greu d’exclusió) com a servici d’interés econòmic general.

*Article 6. Derogació d’ordes reguladores de bases de subvencions de la Direcció General de Cultura*

Orde 49/2016, de 24 d’agost, de la Conselleria d’Educació, Investigació, Cultura i Esport, per la qual es creen els premis en els llibres més ben editats i a la labor dels llibreters a la Comunitat Valenciana i se n’establixen les bases reguladores.

Orde 57/2016, de 21 de setembre, de la Conselleria d’Educació, Investigació, Cultura i Esport, per la qual s’aproven les bases reguladores de la concessió de subvencions destinades a finançar la remodelació i construcció de locals socials de les societats musicals de la Comunitat Valenciana.

Orde 61/2016, de 23 de setembre, de la Conselleria d’Educació, Investigació, Cultura i Esport, per la qual s’establixen les bases reguladores per a la concessió de subvencions destinades a la digitalització i la restauració de la documentació històrica i la millora de les instal·lacions dels arxius municipals de la Comunitat Valenciana.

Orde 63/2016, de 3 d’octubre, de la Conselleria d’Educació, Investigació, Cultura i Esport, per la qual s’establixen les bases reguladores per a la concessió de beques per a la realització de pràctiques professionals en l’àmbit de les biblioteques i dels arxius gestionats per la Generalitat.

Orde 76/2016, de 29 de novembre, de la Conselleria d’Educació, Investigació, Cultura i Esport, per la qual s’aproven les bases reguladores per a la concessió de subvencions per a l’adquisició d’equipament per a les biblioteques i agències de lectura públiques de les entitats locals de la Comunitat Valenciana.

Orde 78/2016, de 2 de desembre, de la Conselleria d’Educació, Investigació, Cultura i Esport, per la qual s’aproven les bases reguladores per a la concessió de subvencions per a l’adquisició de material bibliogràfic per a les biblioteques i agències de lectura públiques de les entitats locals de la Comunitat Valenciana.

Orde 84/2016, de 12 de desembre, de la Conselleria d’Educació, Investigació, Cultura i Esport, per la qual s’establixen les bases reguladores per a la concessió de subvencions a la difusió del llibre i la lectura.

Orde 10/2017, de 31 de març, de la Conselleria d’Educació, Investigació, Cultura i Esport, per la qual s’establixen les bases reguladores per a la concessió de subvencions a la participació en fires internacionals del sector del llibre.

Orde 26/2017, de 29 de juny, de la Conselleria d’Educació, Investigació, Cultura i Esport, per la qual s’establixen les bases reguladores per a la concessió de subvencions destinades a mancomunitats que presten servicis mancomunats d’arxiu a la Comunitat Valenciana.

Orde 30/2017, de 6 de juliol, de la Conselleria d’Educació, Investigació, Cultura i Esport, per la qual s’aproven les bases reguladores per a la concessió de subvencions per a la realització d’activitats de foment de la lectura en biblioteques i agències de lectura públiques de les entitats locals de la Comunitat Valenciana.

Orde 41/2017, de 24 d’octubre, de la Conselleria d’Educació, Investigació, Cultura i Esport, per la qual es modifiquen les bases reguladores de la concessió de subvencions destinades a finançar la remodelació i construcció de locals socials de les societats musicals de la Comunitat Valenciana, aprovades per l’Orde 57/2016, de 21 de setembre, de la Conselleria d’Educació, Investigació, Cultura i Esport.

Orde 44/2017, de 5 de desembre, de la Conselleria d’Educació, Investigació, Cultura i Esport, per la qual s’aproven les bases reguladores de la concessió de subvencions destinades a finançar la reforma i modernització d’instal·lacions i equipament d’espais escènics existents.

Orde 24/2018, de 14 de juny, de la Conselleria d’Educació, Investigació, Cultura i Esport, per la qual es modifica parcialment l’Orde 78/2016, de 2 de desembre, de la Conselleria d’Educació, Investigació, Cultura i Esport, per la qual s’aproven les bases reguladores per a la concessió de subvencions per l’adquisició de material bibliogràfic per a les biblioteques i agències de lectura públiques de les entitats locals de la Comunitat Valenciana.

Orde 25/2018, de 14 de juny, de la Conselleria d’Educació, Investigació, Cultura i Esport, per la qual es modifica parcialment l’Orde 30/2017, de 6 de juliol de 2017, de la Conselleria d’Educació, Investigació, Cultura i Esport, per la qual s’aproven les bases reguladores per a la concessió de subvencions per a la realització d’activitats de foment de la lectura en biblioteques i agències de lectura públiques de les entitats locals de la Comunitat Valenciana.

Orde 1/2019, de 2 de juliol, de la Conselleria d’Educació, Cultura i Esport, per la qual es modifica l’Orde 84/2016, de 12 de desembre, de la Conselleria d’Educació, Investigació, Cultura i Esport, per la qual s’establixen les bases reguladores per a la concessió de subvencions a la producció editorial.

Orde 7/2020, de 27 de maig, de la Conselleria d’Educació, Cultura i Esport, per la qual es modifica parcialment l’Orde 61/2016, de 23 de setembre, de la Conselleria d’Educació, Investigació, Cultura i Esport, per la qual s’aproven les bases reguladores per a la concessió de subvencions destinades a la digitalització i la restauració de la documentació històrica i la millora de les instal·lacions dels arxius municipals de la Comunitat Valenciana.

Orde 11/2020, de 21 de juliol, de 2020, de la Conselleria d’Educació, Cultura i Esport, per la qual s’aproven les bases reguladores per a la concessió de subvencions per l’organització d’activitats culturals i artístiques.

Orde 8/2021, de 6 d’abril, de la Conselleria d’Educació, Cultura i Esport, per la qual es modifica parcialment l’Orde 26/2017, de 29 de juny, de la Conselleria d’Educació, Investigació, Cultura i Esport, per la qual s’establixen les bases reguladores per a la concessió de subvencions destinades a mancomunitats que presten servicis mancomunats d’arxiu a la Comunitat Valenciana.

Orde 2/2023, de 6 d’octubre, de la Vicepresidència Primera i Conselleria de Cultura i Esport, per la qual s’establixen les bases reguladores per a la concessió de subvencions a la difusió del llibre i la lectura.

Orde 3/2023, de 6 d’octubre, de la Vicepresidència Primera i Conselleria de Cultura i Esport, per la qual s’establixen les bases reguladores per a la concessió de subvencions a les llibreries de la Comunitat Valenciana per a potenciar les activitats culturals de promoció del llibre i la lectura.

*Article 7. Derogació d’ordes reguladores de bases de subvencions de la Direcció General de Patrimoni Cultural*

Orde 29/2017, de 6 de juliol, de la Conselleria d’Educació, Investigació, Cultura i Esport, per la qual s’establixen les bases reguladores de la concessió de subvencions per a la dinamització de museus i col·leccions museogràfiques permanents reconegudes de la Comunitat Valenciana.

Orde 21/2018, de 16 de maig, de la Conselleria d’Educació, Investigació, Cultura i Esport, per la qual s’establixen les bases reguladores de les subvencions per a l’elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d’interés cultural de la Comunitat Valenciana.

Orde 29/2022, de 4 de maig, de la Conselleria d’Educació, Cultura i Esport, per la qual s’establixen les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana.

*Article 8. Derogació d’ordes reguladores de bases de subvencions de l’Institut Valencià de Cultura*

Orde 18/2019, de 4 de desembre, de la Conselleria d’Educació, Cultura i Esport, per la qual s’establixen les bases reguladores per a la concessió, en concurrència competitiva, dels premis del Festival Internacional de Cine de València - Cinema Jove.

Orde 1/2023, d’1 de setembre, de la Vicepresidència Primera i Conselleria de Cultura i Esport, per la qual s’aproven les bases reguladores per a la concessió de les subvencions per a la producció d’obres audiovisuals.

Orde 4/2023, de 6 de novembre de 2023, de la Vicepresidència Primera i Conselleria de Cultura i Esport, per la qual s’establixen les bases reguladores per a la concessió de beques, en règim de concurrència competitiva, destinades al perfeccionament musical de jóvens intèrprets.

Orde 11/2023, de 23 de maig, de la Conselleria d’Educació, Cultura i Esport, per la qual s’establixen les bases reguladores per a la concessió de subvencions públiques en règim de concurrència competitiva destinades al foment de les arts escèniques de la Comunitat Valenciana.

Orde 12/2023, de 24 de maig, de la Conselleria d’Educació, Cultura i Esport, per la qual s’establixen les bases reguladores per a la concessió de subvencions públiques en règim de concurrència competitiva, destinades a l’adquisició d’instruments musicals.

Orde 13/2023, de 24 de maig, de la Conselleria d’Educació, Cultura i Esport, per la qual s’establixen les bases reguladores per a la concessió de subvencions públiques en règim de concurrència competitiva destinades al foment d’activitats musicals.

Orde 18/2023, de 15 de juny, de la Conselleria d’Educació, Cultura i Esport, per la qual s’aproven les bases reguladores per a la concessió de les subvencions per a la realització de festivals, cineclubs, concursos, jornades, esdeveniments i projectes singulars i ajudes a la promoció de produccions audiovisuals valencianes per a competir en els premis Goya i Oscar i ajudes a les associacions de caràcter audiovisual.

DISPOSICIÓ ADDICIONAL

*Única. Incidència pressupostària*

Esta orde no té incidència pressupostària i no comportarà cap increment del gasto per a la seua aplicació.

DISPOSICIÓ TRANSITÒRIA

Única. Règim aplicable als procediments en tramitació

Els procediments iniciats en el marc de les convocatòries vinculades a les ordes que ara es deroguen continuaran regint-se per estes.

DISPOSICIÓ DEROGATÒRIA

*Única. Derogació normativa*

Queden derogades totes les normes d’igual o inferior rang que s’oposen al que preveu esta orde.

DISPOSICIÓ FINAL

*Única. Entrada en vigor*

Esta orde entrarà en vigor l'endemà de la seua publicació en el *Diari Oficial de la Generalitat Valenciana*.

  

València, 10 de febrer de 2025

José Antonio Rovira Jover

Conseller d’Educació, Cultura, Universitats i Ocupació


Còpia Permalink ELI